

**ประเด็นสำคัญ : เดือนมีนาคม 2566**

* **เศรษฐกิจอุตสาหกรรมภาคตะวันออก “ส่งสัญญาณปกติ”**
* **ปัจจัยภายในประเทศอยู่ในช่วงขาขึ้นเป็นส่วนใหญ่**
* **ปัจจัยต่างประเทศเฝ้าระวังตลาดสหรัฐฯ และญี่ปุ่น**
* **ระยะ 1-2 ข้างหน้า มีแนวโน้มอยู่ในเกณฑ์ปกติ
จากแรงสนับสนุนของปัจจัยภายในประเทศเป็นสำคัญ**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System Eastern Industry Economics.**

**เผยแพร่ : 25 มีนาคม 2566**

|  |  |  |
| --- | --- | --- |
| **องค์ประกอบของระบบ** | **ระดับ-สถานะคลื่นวัฏจักร เดือน มีนาคม 2566** | **ระดับ-สถานะคลื่นวัฏจักร เฉลี่ย 1-2 เดือนข้างหน้า** |
| * **เศรษฐกิจอุตสาหกรรมภาคตะวันออก**
 |  | **ขาขึ้น (0.07)** |  | **ขาขึ้น (0.36)** |
| * **ปัจจัยภายในประเทศ**
 |
| ยอดขายรถจักรยานยนต์ |  | **ขาลง (0.53)** |  | **ขาลง (0.41)** |
| ดัชนีปริมาณจำหน่ายน้ำมันฯ |  | **ขาขึ้น (-1.69)** |  | **ขาขึ้น (-1.13)** |
| อัตราดอกเบี้ยกู้ยืมฯ อัตราต่ำสุด |  | **ขาขึ้น (1.41)** |  | **ขาขึ้น (1.88)** |
| ดัชนีคำสั่งซื้อใหม่ทั้งหมด |  | **ขาขึ้น (0.49)** |  | **ขาขึ้น (0.76)** |
| ดัชนีการผลิตของไทย |  | **ขาขึ้น (0.63)** |  | **ขาขึ้น (0.79)** |
| ดัชนีความเชื่อมั่นทางธุรกิจของไทย 3 เดือนข้างหน้า |  | **ขาขึ้น (1.03)** |  | **ขาขึ้น (1.11)** |
| * **ปัจจัยต่างประเทศ**
 |
| ดัชนีความเชื่อมั่นทางธุรกิจของสหรัฐอเมริกา |  | **ขาขึ้น (-1.04)** |  | **ขาขึ้น (-0.84)** |
| ดัชนีความเชื่อมั่นผู้บริโภคของสหภาพยุโรป |  | **ขาขึ้น (0.09)** |  | **ขาขึ้น (0.69)** |
| ดัชนีความเชื่อมั่นผู้บริโภคของโออีซีดี |  | **ขาขึ้น (0.05)** |  | **ขาขึ้น (0.77)** |
| ดัชนีผู้จัดการฝ่ายจัดซื้อภาคการผลิตญี่ปุ่น |  | **ขาลง (-0.79)** |  | **ขาลง (-0.81)** |

 **ปัจจัยภายในประเทศ** เกือบทั้งหมดอยู่ในเกณฑ์ปกติ สถานะบนคลื่นวัฏจักรเข้าสู่ช่วงขาขึ้น สาเหตุสำคัญเกิดจากแรงหนุนของอุปสงค์ในประเทศ และภาคการท่องเที่ยวที่ขยายตัวต่อเนื่อง ส่งผลดีต่อคำสั่งซื้อและการผลิตในภาคตะวันออก โดยการบริโภคหลักมาจากธุรกิจบริการและการท่องเที่ยว ส่วนการจำหน่ายน้ำมันอยู่ในเกณฑ์ไม่ปกติ เนื่องจากความผันผวนด้านราคาเป็นสำคัญ

 **ปัจจัยต่างประเทศ** อยู่ในเกณฑ์ที่ต้องเฝ้าระวังเบื้องต้น เนื่องจากตลาดสหรัฐอเมริกามีแนวโน้มถดถอยต่อเนื่องจากวิกฤติในกลุ่มการเงินและการขึ้นอัตราดอกเบี้ยนโยบาย ขณะที่
การผลิตในญี่ปุ่นซบเซาลงต่อเนื่อง จากอุปสงค์ในประเทศและการส่งออกหดตัว อย่างไรก็ตาม ตลาดสหภาพยุโรป และกลุ่มประเทศเศรษฐกิจพัฒนาแล้วส่วนใหญ่ยังมีความเชื่อมั่นว่าเศรษฐกิจจะดีขึ้นในอนาคต

**แนวโน้ม 1-2 เดือนข้างหน้า (เม.ย.-พ.ค.66) ส่งสัญญาณปกติ** เนื่องจากค่าวัฏจักรชี้นำขององค์ประกอบส่วนมากเข้าสู่ช่วงขาขึ้น ปัจจัยภายในประเทศส่งสัญญาณปกติเป็นส่วนมาก ทั้งนี้ ปัจจัยที่ควรติดตามใกล้ชิดในระยะข้างหน้า ได้แก่ ความผันผวนของราคาน้ำมัน ข้อพิพาทระหว่างประเทศมหาอำนาจ และวิกฤติการเงินของสหรัฐอเมริกาที่อาจลุกลามไปยังภูมิภาคอื่นที่มีความเกี่ยวข้อง และกระทบต่อการส่งออกสินค้าไทยในระยะต่อไป

**แนวโน้ม 4-6 เดือนข้างหน้า (มิ.ย.-ส.ค.66**) **ส่งสัญญาณปกติต่อเนื่อง** จากอุปสงค์ในประเทศที่มีแนวโน้มขยายตัวได้ต่อเนื่องจากการท่องเที่ยว และความเชื่อมั่นของผู้ประกอบการมีทิศทางที่ดี การผ่อนคลายควบคุมโรคของจีนจะส่งผลดีต่อการส่งออกไทยและมีเงินหมุนเวียนในระบบเศรษฐกิจเพิ่ม

* **ยอดขายรถจักรยานยนต์ (CONS\_TH11) : ส่งสัญญาณปกติ** ยอดจําหน่ายขยายตัวจากเดือนก่อน ตามเศรษฐกิจในประเทศที่ฟื้นตัว และคาดว่าแนวโน้มปรับตัวดีขึ้น จากปัจจัยบวกอุตสาหกรรมท่องเที่ยวที่มีจำนวนนักท่องเที่ยวเพิ่มขึ้น ซึ่งจะส่งผลดีต่อยอดขายในระยะต่อไป
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : ส่งสัญญาณปกติ** อัตราดอกเบี้ยปรับเพิ่มขึ้นจากเดือนก่อน เนื่องจากธนาคารแห่งประเทศไทยปรับขึ้นอัตราดอกเบี้ยนโยบายให้สอดคล้องกับแนวโน้มการฟื้นตัวของเศรษฐกิจและเงินเฟ้อที่ยังอยู่ในระดับสูง
* **ดัชนีคำสั่งซื้อใหม่ทั้งหมดของไทย (NEW\_BOT) : ส่งสัญญาณปกติ** ค่าดัชนีขยายตัวจากเดือนก่อน สาเหตุสำคัญเกิดจากการขยายตัวในภาคอสังหาริมทรัพย์ และการท่องเที่ยวขยายตัวจากนักท่องเที่ยวที่เพิ่มขึ้น ส่งผลดีต่อการบริโภคภายในประเทศ และภาคค้าปลีกขยายตัวสูงขึ้น
* **ดัชนีการผลิตของไทย (PRO\_TH) : ส่งสัญญาณปกติ** ค่าดัชนีขยายตัวเมื่อเทียบกับปีก่อน จากการขยายตัวเกือบทุกหมวดธุรกิจ โดยเฉพาะในกลุ่มอสังหาริมทรัพย์ที่นักลงทุนต่างชาติทยอยเข้ามาโอนกรรมสิทธิ์คอนโดมิเนียมเพิ่มขึ้น
* **ดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_E) : ส่งสัญญาณปกติ** ค่าวัฏจักรชี้นำขยายตัว จากความเชื่อมั่นของผู้ประกอบการส่วนใหญ่ว่าธุรกิจจะขยายตัวได้จากปัจจุบัน โดยเฉพาะความเชื่อมั่นของกลุ่มเครื่องใช้ไฟฟ้าและอุปกรณ์อิเล็กทรอนิกส์เพิ่มขึ้น
* **ดัชนีความเชื่อมั่นผู้บริโภคของโออีซีดี (CLI\_OECD) : ส่งสัญญาณปกติ** ค่าดัชนีขยายตัวจากเดือนก่อน สะท้อนว่าผู้บริโภคเริ่มคลายความกังวลต่อกำลังซื้อ เนื่องจากการเพิ่มขึ้นของเงินเฟ้อ และการจ้างงานมีแนวโน้มขยายตัวได้ ส่งผลดีต่อความเชื่อมั่นด้านรายได้
* **ดัชนีความเชื่อมั่นผู้บริโภคของสหภาพยุโรป (CLI\_EA19) : ส่งสัญญาณปกติ** ค่าดัชนีขยายตัวจากเดือนก่อน จากผลของอัตราเงินเฟ้อที่ปรับตัวดีขึ้น และระดับราคาพลังงานเริ่มลดลง ทำให้กำลังซื้อของผู้บริโภคกลับคืนมา แต่ยังคงต้องเฝ้าระวังหากข้อพิพาทที่มีต่อรัสเซียยังคงยืดเยื้อ



* **ดัชนีปริมาณจำหน่ายน้ำมันเบนซิน แก๊สโซฮอล์ และน้ำมันดีเซล (ปรับฤดูกาล) (CONS\_TH18) : ส่งสัญญาณไม่ปกติ** ค่าดัชนีทรงตัวในระดับต่ำต่อเนื่อง จากแนวโน้มราคาน้ำมันในตลาดโลกมีความผันผวน และมีแนวโน้มปรับเพิ่มขึ้นหลังจากจีนเปิดประเทศ
* **ดัชนีความเชื่อมั่นทางธุรกิจสหรัฐอเมริกา (BCI\_US) : ส่งสัญญาณไม่ปกติ** ค่าดัชนีหดตัวเมื่อเทียบกับเดือนก่อนและปีก่อน จากปัญหาการขาดแคลนสภาพคล่องของสถาบันการเงินในประเทศ และคาดว่าธนาคารกลางของสหรัฐจะเดินหน้าปรับเพิ่มขึ้นอัตราดอกเบี้ย
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : ส่งสัญญาณเฝ้าระวัง** ค่าดัชนีหดตัวจากเดือนก่อน โดยภาคการผลิตญี่ปุ่นชะลอตัว ทำให้ผลผลิตและคำสั่งซื้อใหม่ลดลง เนื่องจากอุปสงค์ในประเทศและการส่งออกที่หดตัว รวมทั้งราคาวัตถุดิบที่อยู่ในระดับสูง ส่งผลให้ระดับผลผลิตในเดือนนี้ปรับลดลง

**การอ่านค่าระดับส่งสัญญาณเตือนภัยฯ มี 3 ระดับ ได้แก่**

* **สัญญาณไฟสีเขียว หมายถึง** ส่งสัญญาณปกติ
* **สัญญาณไฟสีเหลือง หมายถึง** ส่งสัญญาณเฝ้าระวัง
* **สัญญาณไฟสีแดง หมายถึง** ส่งสัญญาณไม่ปกติ

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่าหรือเท่ากับ 0 หมายถึง** เศรษฐกิจอุตสาหกรรมภาคตะวันออก 8 จังหวัด/ตัวแปรนั้น ๆ ขยายตัว และมีสภาวะปกติ (โดยพิจารณาร่วมกับ
ขาขึ้น-ขาลง ของคลื่นวัฏจักร)
* **หากมีค่าน้อยกว่า 0 ไม่เกิน -1 หมายถึง** เศรษฐกิจอุตสาหกรรมภาคตะวันออก 8 จังหวัด/ตัวแปรนั้น ๆ หดตัว และมีสภาวะไม่ปกติต้องเฝ้าระวัง (โดยพิจารณาร่วมกับขาขึ้น-ขาลง ของคลื่นวัฏจักร)
* **หากมีค่าน้อยกว่า -1 หมายถึง** เศรษฐกิจอุตสาหกรรมภาคตะวันออก
8 จังหวัด/ตัวแปรนั้น ๆ ไม่ปกติหดตัวรุนแรง และมีสภาวะวิกฤต (โดยพิจารณาร่วมกับขาขึ้น-ขาลง ของคลื่นวัฏจักร)

**ที่มาของข้อมูล**

1. ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน
แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH), และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_E) ข้อมูลจากธนาคารแห่งประเทศไทย
2. ดัชนีความเชื่อมั่นผู้บริโภคของโออีซีดี (CCI\_OECD), ดัชนีความเชื่อมั่นผู้บริโภคของสหภาพยุโรป (CCI\_EA19) และดัชนีความเชื่อมั่นทางธุรกิจสหรัฐอเมริกา (BCI\_US) ข้อมูลจากองค์การเพื่อความร่วมมือและการพัฒนาทางเศรษฐกิจ (OECD)
3. ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนมกราคม-กุมภาพันธ์ 2566)

**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System Eastern Industry Economics.)**

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680606**

